Emlékeztető - Tízmilliószoros nap van ma! Még nem maradtál le semmiről! - Női Portál
Ma van a harmadik Tízmilliószoros nap az évben! Szerencsére még bőven van időd arra, hogy kihasználd a nap varázslatos erejét és bebiztosítsd a jövődet és vágyaid megvalósulását! Adunk néhány tippet, hogyan érheted el!
Tehát ma egy „nagy” Buddha (Dharmacsakra) nap van, amiből 4 darab van egy évben.
Ma a gondolataid, szavaid különös teremtő erővel írnak – egész pontosan tízmilliószorossal - így ezért kell ma arra koncentrálnod, amire vágysz, amit el szeretnél érni. Mindehhez persze tisztában kell lenned azzal, hogy mi az, amit igazán, méghozzá szívből akarsz. Hiszen a félszívvel kigondolt vágyak persze, hogy nem fognak teljesülni.
Úgyogy ma nagyon érdemes megfontolnod, kinek-mit mondasz, hogy mész este lefeküdni.
De nem csak a pozitív teremtésekre alkalmatos a mai nap, hanem a megtisztuláshoz is. Vagyis tökéletes ez a nap arra, hogy elengedd, megszabadulj a terheidtől, a vétkeidtől és a félelmeidtől. Akármit elengedhetsz, ha valóban készen állsz rá. Mert ha csak erőltetni szeretnéd azt, hogy valamitől megszabadulj, csekély az esélye a sikernek.
Ma a Chokör Düchen-t ünnepeljük
A Chokör Düchen (Imakerék ünnepe) a hatodik holdhónap 4. napjára esik. Ma a tibetiek Buddha első beszédére, a Négy Nemes Igazság tanítására emlékeznek. Ezen a napon forgatta meg először Buddha a Dharma (igazság, törvény) kerekét.
Hogyan használd ki a napnak az erejét?
Imádkozz Buddhához, vagy bármely számodra kedves Istenhez és kérd, hogy segítsen elérni a vágyaidat és megszabadulni a terheidtől, félelmeidtől
Gyújts gyertyát és csak gondold át - esetleg vizualizáld - a kívánságaidat és mindazt, amitől szeretnél megszabadulni
Hallgass számodra kellemes zenét, és elmélkedj az előbbiekről
Foglald írásba a céljaidat és mindazt, amit szeretnél elengedni és ezt akár el is égetheted, hogy „útjára engedd”
Vegyél tisztító fürdőt
Érdemes lefekvés előtt még egyszer átgondolni a céljaidat
Kívánj sok jót másoknak ahhoz, hogy utána neked is sok jót adhasson az Univerzum